Salomona strigo

La Salomona orelstrigo, Timema orelstrigo, aŭ pli simple Salomona strigo, Asio solomonensis, estas mezgranda malhela strigo, tio estas specio de birdo el la ordo de strigoformaj, familio de strigedoj, kun  plumtufoj super kapo. La strigoj apartenantaj al la genro Asio estas konataj kiel orelstrigoj, ĉar ili havas plumtufojn aspektantaj kvazaŭ mamulaj oreloj. Tiuj "oreloj" povas esti aŭ ne esti videblaj, tiukaze estas longaj, tre nigraj kaj sufiĉe videblaj. Tiu ĉi specio estas endemia de la insuloj Salomonoj kaj Papuo-Nov-Gvineo. Ĝi estas ĝenerale vidata sur altaĵoj de ĝis 2 000 m super marnivelo, kie ĝi troviĝas en arbaroj de malaltaj teroj aŭ de montetoj.

Aspekto
La Salomona strigo estas granda arbara strigo kiu kreskiĝas ĝis longo de ĉirkaŭ 38 cm. Ĝi havas ruĝecbrunan vizaĝdiskon kaj distingajn blankajn brovojn. Ankaŭ la interna rando de la vizaĝdisko estas blanka. Ĝi estas kutime makulece bruna kun malhelbrunaj malsupraj partoj kaj nigretaj strioj. Ĉi tiu specio povas esti konfuzita kun la Salomona noktuo, kvankam ĉi-lasta estas iomete pli malgranda kaj pli svelta. Ĝi ankaŭ similas laŭ aspekto al la Ridostrigo, kiu nun estas formortinta.The Hawk Conservancy Trust

Ĝia krio similas al klara homa kriego, plilaŭtiĝanta kaj toniĝanta kaj elsendata sinsekve, ĉiu pulso ripetata je intervaloj de dek sekundoj.

Distribuado kaj habitato
La Salomona strigo estas endemia de la insulo Bougainville en Papuo-Nov-Gvineo kaj de la insuloj Choiseul kaj Santa Isabel en la Salomonoj. Ĝi troviĝas en praarbaroj de malaltaj teroj kaj montetoj, kutime en primara arbaro sed ankaŭ kelkfoje en proksimaj sekundaraj arbaroj kaj arbaraj randoj ĝis 2 000 m super marnivelo.

Kutimaro
Kvankam ĝenerale nestas en arbotruoj kaj fendetoj, nestoj de la Salomona strigo estis trovitaj sur la epifito-kovritaj branĉoj de grandaj figarboj (Ficus spp.), kaj en primara arbaro kaj proksime al la arbara rando kaj proksime de ĝardenoj. Ĝi ĉefe manĝas la grizan falangeron (Phalanger orientalis).

Konservostatuso
La Salomona strigo estas listigita kiel preskaŭ minacata en la Ruĝa Listo de la Internacia Unio por la Konservado de Naturo laŭ la kriterioj C1 kaj C2a(i), pro sia malgranda kaj malkreskanta populacio. Ĝi estas minacata de arbohakado kaj senarbarigo.

Referencoj

Owling.com  
Strigejo

 Eksteraj ligiloj 

BirdLife Species Factsheet.

Kategorio:Strigedoj
Kategorio:Birdoj de Nov-Gvineo
Kategorio:Birdoj de Oceanio